Source: https://www.liberties.eu/hu/news/menekultek-jogai-litvaniaban/4618
Timestamp: 2019-12-12 16:05:08+00:00

Document:
Menekültek jogainak megsértéséért több mint 6000 eurót kell fizetnie Litvániának :: Civil Liberties Union for Europe
Menekültek jogainak megsértéséért több mint 6000 eurót kell fizetnie Litvániának
július 30, 2015 • Human Rights Monitoring Institute
A litván Legfelső Bíróság ítélete értelmében több mint 6000 euró megfizetésére kötelezték Litvániát két afgán menekült jogainak megsértése miatt. A végső döntés több mint két évvel az eset után született.
Két héttel ezelőtt, több mint két évvel két fiatalkorú afgán menekült meghurcoltatása után, végre ítéletet hirdetett a litván Legfelső Bíróság: a két kiskorú jogainak megsértéséért több mint 6000 eurót kell megfizetnie a litván államnak.
"Manapság sok szó esik az Európába illetve a Litvániába érkező menekültekről, ezért igen örvendetes, hogy a Legfelső Bíróság figyelmeztette az államot a kötelezettségeire: hogy be kell tartania a nemzetközi egyezményeket és tiszteletben kell tartania az emberi jogokat," jelentette ki az eset kapcsán Jūratė Guzevičiūtė, az Emberi Jogokat Figyelő Intézet jogi igazgatója.
Abúzus Litvániában
A két afgán születésű személyt a határőrség tartóztatta le, amikor 2013 áprilisában megpróbálták átlépni a litván határt. A magukat 14 illetve 17 évesnek mondó fiatalok azt állították, hogy a fenyegetések elől menekültek el a szülőhazájukból, és védelmet keresnek Litvániában.
A nemzeti és a nemzetközi jogszabályok értelmében a menedékkérőkre nem vonhatók büntetőjogilag felelősségre tiltott határátlépés miatt. Litvánia azonban nem vette figyelembe ezeket a jogszabályokat: a két fiatalembert letartóztatták és felnőtt férfiakkal együtt három hónapon át börtönben tartották őket, ahol különféle bántalmazásoknak és megaláztatásoknak voltak kitéve.
A HRMI és a Vöröskereszt
2013 novemberében az Emberi Jogokat Figyelő Intézet és a Litván Vöröskereszt keresetet indított az afgán fiatalok érdekében. Azt indítványozták, a bíróság állapítsa meg a gyerekek letartóztatásának és elítélésének törvénytelenségét, és a sértettek kapjanak kártérítést a pszichés károkért, amelyeket az állam intézkedései folytán kellett elszenvedniük.
Bár a területi bíróság úgy ítélte meg, hogy az állam nem szegte meg a törvényt, a litván Legfelső Bíróság azonban helyreigazította a tévedést. A bíróság kimondta, hogy a hatóságok nem vizsgálták meg időben és kellő alapossággal a menekültek helyzetét, holott mindkettejüknek különleges védelem járt volna.

References: Bíróság 
 Bíróság 
 bíróság 
 bíróság 
 Bíróság 
 bíróság